شینہائی انقلاب

شینہائی انقلاب 
() جسے چینی انقلاب اور 1911ء کا انقلاب بھی کہا جاتا ہے
ایک انقلاب تھا جس نے چین کے آخری سلسلہ شاہی (چنگ خاندان) کا خاتمہ کیا جس کے نتیجے میں جمہوریہ چین (1912ء–1949ء) کا قیام عمل میں آیا۔
انقلاب کا نام شینہائی اس وجہ سے ہے کیونکہ یہ 1911ء میں ہوا جو چینی تقویم کے مطابق شینہائی (辛亥; 'دھاتی سور') کا سال ہے۔ 

اس انقلاب میں بہت سے بغاوتیں اور شورشیں شامل تھیں۔ اس کا اہم موڑ 10 اکتوبر 1911ء کو ہونے والی ووچانگ شورش () تھی جو "ریلوے تحفظ تحریک" پر غلط انداز میں پیش آنے کی وجہ سے تھی۔
انقلاب کا اختتام 12 فروری 1912ء کو چھ سالہ آخری شہنشاہ پویی کی تخت سے دستبرداری پر ہوا۔ اس کے ساتھ ہی دو ہزار سالہ چینی شاہی دور کا اختتام اور چینی ابتدائی جمہوری دور کا آغاز ہوا۔ 

انقلاب کی بنیادی وجہ چنگ خاندان کا زوال تھا جو چین کو جدید بنانے اور غیر ملکی جارحیت کا مقابلہ کرنے میں ناکام ثابت ہوا تھا۔ بہت سے زیر زمین "چنگ مخالف گروہ"، جلاوطن چینی انقلابی چنگ خاندان کو ختم کرنے کی کوشش میں تھے۔
مختصر خانہ جنگی چنگ حکومت کے با اثر چینی فوجی اور حکومتی اہلکار یوان شیکائی اور تونگمینگہوئی (متحدہ جماعت) کے رہنما سن یات سین کے درمیان ایک سیاسی سمجھوتے کے ذریعے ختم ہوئی۔

جمہوریہ چین اور اصل سرزمین چین پر عوامی جمہوریہ چین دونوں خود کو شینہائی انقلاب کا جائز جانشین تصور کرتے ہیں اور قوم پرستی، جمہوریت، چین اور قومی اتحاد کے نظریات سمیت اس کا احترام کرتے ہیں۔ تائیوان میں 10 اکتوبر "دہرے دس" دن کے طور پر جمہوریہ چین کا "قومی دن" ہے۔ اصل سرزمین چین، ہانگ کانگ اور مکاؤ میں یہ دن شینہائی انقلاب کے سالانہ جشن کے طور پر منایا جاتا ہے۔

مزید دیکھیے 

انقلاب روس

حوالہ جات 

شینہائی انقلاب
1911ء میں چین
1912ء میں چین
آٹھ پرچم
بیسویں صدی کے انقلابات
تاریخ جمہوریۂ چین
جمہوریہ چین (1912ء-1949ء)
چین میں انقلابات
کامنز زمرہ جس کا ربط ویکی ڈیٹا پر ہے